యోగి ఆదిత్యనాథ్

**యోగి ఆదిత్యనాథ్** భారతదేశంలోని ఉత్తర ప్రదేశ్ రాష్ట్ర ముఖ్యమంత్రి. అతను భారతీయ జనతా పార్టీకి చెందిన రాజకీయనాయకుడు. భారతీయ జనతాపార్టీ నుండి ఉత్తర ప్రదేశ్ గోరఖ్‌పూర్ నియోజకవర్గం నుంచి ఎన్నికైనారు.

యోగి ఆదిత్యనాథ్ (అజయ్ మోహన్ సింగ్ బిష్త్) (జననం: 1972  జూన్ 5)  ఒక భారతీయ హిందూ సన్యాసి, రాజకీయ నాయకుడు, అతను 2017 మార్చి 19 నుండి ఉత్తర ప్రదేశ్ ముఖ్యమంత్రిగా పనిచేస్తున్న భారతీయ జనతా పార్టీకి చెందిన రాజకీయ నాయకుడు. ఉత్తర ప్రదేశ్ ముఖ్యమంత్రిగా అధికారంలో 2024 నాటికి 7 సంవత్సరాలుగా అధికారంలో ఉన్నారు. వరుసగా రెండు పర్యాయాలు అధికారం చేజిక్కించురున్న ఉన్న ఏకైక  ఉత్తర ప్రదేశ్  ముఖ్యమంత్రి.

గతంలో, ఆదిత్యనాథ్ 1998 నుండి 2017 వరకు దాదాపు రెండు దశాబ్దాల పాటు భారత పార్లమెంటు సభ్యునిగా పనిచేశారు. 26 సంవత్సరాల వయస్సులో, అతను 1998లో అతి పిన్న వయస్కుడైన భారతీయ పార్లమెంటేరియన్‌లలో ఒకడు అయ్యాడు. గోరఖ్‌పూర్ నుండి వరుసగా ఐదు సార్లు లో‍క్‍సభ సభ్యుడుగా విజయం సాధించాడు. 2017లో, అతను సెంట్రల్ నుండి ఉత్తర ప్రదేశ్ రాష్ట్ర రాజకీయాలకు మారారు ఉత్తర ప్రదేశ్ ముఖ్యమంత్రిగా ఎన్నికయ్యారు.మొదట్లో 2017లో యూపీ లెజిస్లేటివ్ కౌన్సిల్ సభ్యుడిగా ఎన్నికయ్యారు. తదనంతరం, 2022లో, అతను గోరఖ్‌పూర్ అర్బన్ అసెంబ్లీ నియోజకవర్గం నుండి ఎన్నికలలో గెలుపొంది రాష్ట్ర శాసనసభ సభ్యుడిగా మారాడు.

ఆదిత్యనాథ్ గోరఖ్‌పూర్‌లోని గోరఖ్‌నాథ్ మఠానికి మహంత్ (ప్రధాన పూజారి)గా వ్యవహరిస్తాడు. గోరఖ్‌పూర్‌ లోని హిందూ మఠం, అతను ఆధ్యాత్మిక గురువు మహంత్ వైద్యనాథ్ మరణం తర్వాత 2014 సెప్టెంబరు నుండి ఈ పదవిలో ఉన్నారు.అతను హిందూ జాతీయవాద సంస్థ అయిన హిందూ యువ వాహిని స్థాపకుడు.అతనికి హిందుత్వ జాతీయవాది, సామాజిక సంప్రదాయవాది అనే ప్రసిద్ది ఉంది.ది ఇండియన్ ఎక్స్‌ప్రెస్ నిర్వహించిన భారతదేశపు అత్యంత శక్తివంతమైన వ్యక్తుల జాబితాలో ఆదిత్యనాథ్ 2023లో 5వ స్థానంలో, 2024లో 6వ స్థానంలో నిలిచారు.

## జీవిత విశేషాలు
యోగి ఆదిత్యనాథ్‌ (**అజయ్‌సింగ్‌ బిస్త్‌**) 1972 జూన్‌ 5 న ప్రస్తుత ఉత్తరాఖండ్‌లోని పౌడీ గఢ్వాల్ జిల్లా, పాంచుర్‌లో రాజ్‌పుట్‌ కుటుంబంలో జన్మించారు. ఉత్తరాఖండ్‌లోని శ్రీనగర్‌లో గల హెచ్‌ఎన్‌బీ గర్‌వాల్ యూనివర్సిటీ నుంచి మ్యాథమెటిక్స్ విభాగంలో బ్యాచిలర్ డిగ్రీని పూర్తిచేశారు. 26 ఏళ్లకే యోగి ఆదిత్యనాథ్ తొలిసారిగా ఎంపీగా ఎన్నికయ్యారు. ఈతలో, బ్యాడ్మింటన్‌లో ప్రావీణ్యం ఉంది. 1998లో తొలిసారిగా గోరఖ్‌పూర్‌ నుంచి ఎన్నికైనప్పుడు పార్లమెంటులో అతిపిన్న వయస్కుడు (26). అదే నియోజకవర్గం నుంచి అయిదుసార్లు (1998, 1999, 2004, 2009, 2014) ఎన్నికయ్యారు. ప్రస్తుతం గోరఖ్‌పూర్ నియోజకవర్గం నుంచి లోక్‌సభకు ప్రాతినిథ్యం వహిస్తున్నారు. గోరఖ్‌నాథ్ మఠాధిపతిగా సైతం యోగి ఆదిత్యనాథ్ ఉన్నారు. గోరఖ్‌నాథ్ మఠాధిపతి ఆదిత్యానాథ్ అస్తమయంతో అతని వారసుడిగా మఠం బాధ్యతలు స్వీకరించారు.

## రాజకీయ జీవితం
చిన్ననాటి నుంచే హిందూత్వ సిద్ధాంతాల వైపు ఆకర్షితులయ్యారు. ఈ క్రమంలోనే బీజేపీ ద్వారా రాజకీయాల్లోకి ప్రవేశించారు. కేవలం 26 ఏళ్ల వయసులోనే గోరఖ్‌ పూర్‌ నుంచి ఎంపీగా ఎన్నికయ్యారు.12 వ లోక్‌సభలో అతి చిన్న వయసు ఎంపీగా రికార్డు సృష్టించారు. 1998 నుంచి ఇప్పటి వరకు వరుసగా 5 సార్లు ఆయన ఎంపీగా గెలిచారు. 44 ఏళ్లకే దేశంలోని అతిపెద్ద రాష్ట్రమైన ఉత్తర ప్రదేశ్ కు ముఖ్యమంత్రి అయ్యారు. ఆదిత్యనాథ్ గోరఖ్‌ పూర్ లోని గోరఖ్‌ నాథ్ మఠాధిపతిగా ఉన్నారు. తన గురువు మహంత్ ఆదిత్యనాథ్ స్థానంలో ఆయన ఈ బాధ్యతలు చేపట్టారు. హిందూత్వ సిద్ధాంతాలను ప్రచారం చేస్తూ యోగిగా మారారు. 
## హిందూత్వ వాదిగా
పార్లమెంటు సభ్యునిగా కన్నా హిందూ అతివాదిగానే ఎక్కువగా ప్రసిద్ది అయ్యారు. ఇతర మతాల వారిని హిందువులుగా మార్చాలన్నదే తన జీవిత లక్ష్యమని చెప్తారు. 2005లో రాష్ట్రంలోని ఈటాలో 5 వేల మందిని హిందూ మతంలోకి మార్పిడి చేయించారు. ఈ సందర్భంగా భారతదేశాన్నిహిందూ జాతిగా మారుస్తానని ప్రతిజ్ఞ చేశారు. 2007లో గోరఖ్‌పూర్‌లో జరిగిన అల్లర్లలో ఓ హిందూ బాలుడు మృతి చెందాడు. దీంతో నిషేధాజ్ఞలను కాదని ఆందోళన నిర్వహించారు. సూర్య నమస్కారాలను చేయడం యోగాభ్యాసంలో భాగమని గట్టిగా వాదించారు. దీనిని విమర్శించేవారు సముద్రంలో పడి చావవచ్చునని, లేదా చీకటి గదుల్లో మగ్గిపోవాలని వ్యాఖ్యానించి సంచలనం సృష్టించారు.

## ముఖ్యమంత్రిగా
ఉత్తర్ ప్రదేశ్ ముఖ్యమంత్రిగా యోగి ఆదిత్యనాధ్ ను బిజెపి ఎంపిక చేసింది. 18-3-2017 శనివారం నాడు పార్టీ ఎమ్మెల్యేలు, సీనియర్లతో కేంద్ర మంత్రి వెంకయ్యనాయుడు ఇతరులు నిర్వహించిన చర్చల్లో యోగి ఆదిత్యనాధ్ వైపు మొగ్గుచూపడంతో ఉత్తర ప్రదేశ్ ముఖ్యమంత్రిగా యోగి ఆదిత్యనాథ్ 19-3-2017 ఆదివారం నాడు ప్రమాణ స్వీకారం చేశారు. ఆదిత్యనాథ్ సహా పలువురు ఈశ్వరుడి పేరున ప్రమాణం చేశారు. ప్రస్తుతం 50 మందితో ఈయన కేబినెట్ కొలువు తీరుతోంది.ఇతను ఉత్తరప్రదేశ్ రాష్ట్రానికి 21 వ ముఖ్యమంత్రి.

### రెండో సారి (2022–ప్రస్తుతం)
2022 మార్చి 10 న, శాసనసభ ఫలితాల ప్రకటనతో, బిజెపి నేతృత్వంలోని ఎన్‌డిఎ కూటమి 273 స్థానాలను కైవసం చేసుకుంది, ప్రస్తుత ముఖ్యమంత్రి యోగి రెండవసారి అధికారంలోకి వచ్చాడు.యోగి, అతని పార్టీ పూర్తి 5 సంవత్సరాల పదవీకాలాన్ని పూర్తి చేసిన తర్వాత తిరిగి అధికారంలోకి వచ్చిన మొదటి ముఖ్యమంత్రిగా చరిత్రను లిఖించారు. 37 ఏళ్ల తర్వాత వరుసగా అధికారంలోకి వచ్చిన తొలి పార్టీ కూడా బీజేపీయే.  

## మూలాలు

## ఇతర మూలాలు



వర్గం:1972 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ భారతీయ జనతా పార్టీ రాజకీయ నాయకులు
వర్గం:భారతీయ జనతా పార్టీ  ముఖ్యమంత్రులు
వర్గం:ఉత్తర ప్రదేశ్ ముఖ్యమంత్రులు
వర్గం:ఉత్తర ప్రదేశ్ నుండి ఎన్నికైన  లోక్‌సభ సభ్యులు
వర్గం:ఉత్తర ప్రదేశ్ శాసనమండలి సభ్యులు
వర్గం:భారతీయ హిందువులు
వర్గం:గోరఖ్‌పూర్ వ్యక్తులు
వర్గం:భారత ఎంపీలు 1998–1999
వర్గం:భారత ఎంపీలు 1999–2004
వర్గం:భారత ఎంపీలు 2004–2009
వర్గం:భారత ఎంపీలు 2009–2014
వర్గం:భారత ఎంపీలు 2014–2019
వర్గం:ఉత్తర ప్రదేశ్ ఎమ్మెల్యేలు 2022–2027